તળાવના ઉંડા પાણીમા ગરક થઇ જતા એકસાથે ત્રણ-ત્રણ કિશોરીઓના મોતની આ ગોજારી ઘટના જાફરાબાદ તાલુકાના બલાણા ગામની સીમમા આજે બપોરે એકાદ વાગ્યાના સુમારે બની હતી. સુત્રોના જણાવ્યા અનુસાર બલાણાની દિપીકા મોહનભાઇ પરમાર (ઉ.વ.12) નાની મોહનભાઇ પરમાર (ઉ.વ.10) નામની બે સગી બહેનો અને તેની બાજુમા જ રહેતી મંજુલા લાખાભાઇ બાંભણીયા (ઉ.વ.10) તથા તેની બહેન દયા લાખાભાઇ બાંભણીયા એમ ચાર કિશોરીઓ તળાવના કાંઠે કપડા ધોવા માટે ગઇ હતી.